open-index/open-wikipedia-markdown huggingface dataset:
عنق

**العنق** اس کے معنی گردن ہیں جس کی جمع اعناق ہے ۔
قرآن میں ہے : وَكُلَّ إِنسانٍ أَلْزَمْناهُ طائِرَهُ فِي عُنُقِهِ [ الإسراء/اور ہم نے پر انسان کے اعمال کو ( یہ صورت کتاب ) اس کے گلے میں لٹکا دیا ہے ۔
## وسیع مفہوم
گلا، گردن؛ جسم کا وہ حصہ جو سر اور دھڑ کو ملاتا ہے؛ پوشاک کا وہ حصہ جو گردن کو لپیٹتا یا اس تک پہنچتا ہو؛ دوڑ میں پیمانے کے طور پر گھوڑے یا کسی دوسرے جانور کی گردن کی لمبائی؛ کوئی بھی تنگ جوڑ یا حصہ جس سے کسی جانور کی گردن کا تصّور پیدا ہو؛ زمین کا لمبوترا خاکنائے یا زمین کی تنگ پٹّی جو کسی راس میں پانی کے دو بڑے قطعات کو ملائے؛ بوتل یا ایسی ہی کسی اور چیز کا تنگ حصہ؛ گٹار یا ستار کا لمبا پتلا حصہ جو دھڑ سے سر تک ہو۔ (ارضیات) لاوے کا جما ہوا ٹکڑا۔ (طباعت) ٹائپ کے چہرے اور کندھے کا درمیانی حصہ۔ (فنِ تعمیر) لاٹ کا سب سے نِچلا حصہ جو ستون کے بالائی حصہ پر واقع ہوتا ہے۔ (تشریح الاعضا) ہڈی یا عُضو کا بھِنچا ہوا حصہ۔ (دندان سازی) دانت کے بالائی حصے اور جڑ کا درمیانی حصہ۔ (فعل متعدی) گردن یا گلاگھونٹنا۔ (فعل لازم) (عوامی) سینے سے لگانا یا پیار کرنا۔

## حوالہ جات

زمرہ:جسم انسانی
حمید جتوئی

پیدائش: 1919
انتقال:جنوری 2004ء

**عبد الحمید جتوئی** پاکستان کے سندھ سے تعلق رکھنے والے بزرگ سیاست دان اور سابق وزیر اعلیٰ سندھ لیاقت جتوئی کے والد ہیں۔

## حالات زندگی
عبد الحمید جتوئی دادو کے گاؤں بیٹو جتوئی میں پیدا ہوئے۔ تین مرتبہ ممبر قومی اسمبلی منتخب ہونے والے اپنے مخصوص انداز اور فکر کی وجہ سے گذشتہ چار دہائیوں تک سندھ کی سیاست پر چھائے رہے۔

انھوں نے مغربی پاکستان اسمبلی میں ون یونٹ کے خلاف ووٹ دیا تھا۔ اور شیخ مجیب کے چھ نکات کی حمایت کی تھی۔ وہ جی ایم سید اور میر غوث بخش بزنجو کے فکری ساتھی سمجھے جاتے تھے۔

حمید جتوئی نے ہمیشہ حزب مخالف کا ساتھ دیا اور حکومت پر تنقید کو شیوہ بنائے رکھا۔ انھوں نے خود کبھی سرکاری عہدہ نہیں قبول نہیں کیا تاہم ان کی سیاست کے طفیل ان کے بیٹے لیاقت جتوئی تین مرتبہ وزیر اور ایک مرتبہ وزیر اعلی سندھ رہے۔

جتوئی کا شمار سندھ کے بڑے قوم پرست رہنماؤں میں ہوتا ہے۔ ساٹھ کے آخری عشرے میں جب ذوالفقار علی بھٹو نے پیپلز پارٹی بنائی تو وہ اس میں شامل ہو گئے۔ لیکن آگے چل کر ان کے اور بھٹو کے درمیاں اختلاف پیدا ہو گئے اور وہ پہلے سندھی رہنما تھے جنھوں نے قومی اسمبلی میں ذوالفقار علی بھٹو کی مخالفت کی۔ جس کی پاداش میں انھیں گرفتار بھی کیا گیا لیکن عدالت نے ان کی نظربندی کو کالعدم قرار دے دیا۔

اس واقعہ کے بعد وہ بھٹو اور پیپلز پارٹی کی سیاست کے مخالف ہو گئے اور آخر وقت تک اس موقف پر قائم رہے۔ انھوں نے مسلم لیگ کی جونیجو حکومت اور بعد میں نواز شریف حکومت کی حمایت کی۔ ضیاء دور میں جب پیپلز پارٹی زیر عتاب تھی تب سندھ میں سیاسی خلا کو پر کرنے کے لیے محتلف سیاست دانوں، خاص طور پر قوم پرستوں کو اکٹھا کرنے کی کوشش کی گئی۔ انھوں نے ایسے وقت میں وجود میں آنے والے سندھ قومی اتحاد کی تشکیل میں اہم کردار ادا کیا۔

انیس سو پچاسی میں غیر جماعتی انتخابات کے بعد جب ملک میں مارشل لا ہٹانے کے لیے اسمبلی کے اندر تحریک چلی تب جتوئی نے حاجی سیف اللہ کے ساتھ ملکر اہم کردار ادا کیا۔ حمید جتوئی آخر تک کالاباغ ڈیم کے مخالف رہے۔

## وفات
حميد گردوں کی تکلیف کی وجہ سے جنوری 2004 ٕ کو انتقال ہوا۔ 

## حوالہ جات

زمرہ:پاکستانی سیاست دان
زمرہ:سندھی شخصیات
خواجہ خورشید انور

**خواجہ خورشید انور** پاکستان کے مشہور موسیقار۔ میانوالی میں پیدا ہوئے۔ مہدی حسن کی آواز میں ’مجھ کو آواز دے تو کہاں ہے‘، نورجہاں کی آواز میں ’دل کا دیا جلایا‘، ’رم جھم رم جھم پڑے پھوہار‘ اور ان جیسے ان گنت لافانی گیتوں کے خالق۔ اُن کے والد خواجہ فیروز الدین ایک مشہور وکیل تھے۔ خواجہ خورشید انور نے 1935ء میں گورنمنٹ کالج لاہور سے فلسفے میں ایم اے کرنے کے بعد 1936 میں آئی سی ایس کا امتحان تو پاس کر لیا لیکن کالج کے ابتدائی زمانے میں جب انقلابی تنظیم نوجوان بھارت سبھا کے رہنما بھگت سنگھ اپنے دو ساتھیوں کے ساتھ لاہور بوسٹل جیل میں سزائے موت کا انتظار کر رہے تھے تو اِسی تنظیم کا رکن ہونے کی پاداش میں خواجہ صاحب کو جیل جانا پڑا اور بعد میں یہی وجہ رہی کہ انگریز سرکار نے انھیں انڈین سول سروس کے لیے مناسب نہ سمجھا۔

## تخلیقی سفر کا آغاز

اپنے عہد کے اس عظیم موسیقار کے تخلیقی سفر کا آغاز ویسے تو 1939ء میں آل انڈیا ریڈیو لاہور سے ہوتا ہے لیکن یہ بات 1941ء کی ہے جب ان کی ترتیب دی ہوئی موسیقی کی پہلی فلم کڑمائی بمبئی (اب ممبئی) سے ریلیز ہوئی۔ اور یوں گلوکارہ راجکماری کی آواز میں ’ماہی وے راتاں‘ سے خواجہ صاحب کے فلمی موسیقی کے سفر کا آغاز ہوتا ہے۔

## پاکستان آمد

1953ء میں بمبئی سے لاہور منتقل ہونے کے بعد انھوں نے مجموعی طور پر 18 فلموں کی موسیقی ترتیب دی جن میں انتظار، ہیر رانجھا اور کوئل جیسی کامیاب فلمیں شامل ہیں۔ فلم انتظار کا گانا ’چاند ہنسے دنیا بسے روئے میرا پیار‘ خواجہ صاحب کی موسیقی میں گلوکارہ نورجہاں کا گایا ہوا پہلا گانا ہے۔

## تخلیق کار

خواجہ خورشید انور موسیقار کے علاوہ ایک کامیاب تمثیل نگار، شاعر اور ہدایتکار بھی تھے۔ بحیثیت ہدایتکار انھوں نے ہمراز، چنگاری اور گھونگٹ جیسی فلمیں بنائی اور اِن فلموں کی موسیقی بھی ترتیب دی۔ مشہور شاعر فیض احمد فیض کے ساتھ ان کی بہت اچھی دوستی رہی۔ دونوں ایک ہی سال میں اس دنیا سے رخصت ہوئے۔ خواجہ صاحب نے اپنی پوری زندگی فن کے معاملے میں کبھی سمجھوتہ نہیں کیا۔ اُن کی موت پر احمد راہی نے کہا کہ عزت کی روٹی تو سب کھاتے ہیں لیکن عزت سے بھوکا رہنا صرف خورشید صاحب کو آتا تھا۔framepx|تصغیر|بائیں|خواجہ خورشید انور
## اعزازات
* ستارۂ امتیاز صدر پاکستان کی طرف سے 1980 میں اعزاز
* نگار ایوارڈز 1962 میں گھونگھٹ (فلم) بہترین موسیقی کا اعزاز

## حوالہ جات

## بیرونی روابط
* http://www.citwf.com/person479906.htm، Filmography of Khwaja Khurshid Anwar on Complete Index To World Film (C.I.T.W.F.) website, Retrieved 23 مئی 2016
* http://mazhar.dk/film/artists/details.php?pid=1783، Profile of Khwaja Khurshid Anwar on Pakistan Film Magazine website, Retrieved 23 مئی 2016
* ، Filmography of Khwaja Khurshid Anwar, Retrieved 23 مئی 2016

زمرہ:1912ء کی پیدائشیں
زمرہ:1984ء کی وفیات
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی فنکار
زمرہ:پاکستانی ماہرین موسیقیات
زمرہ:پاکستانی مسلم شخصیات
زمرہ:پاکستانی منظر نویس
زمرہ:پاکستانی نغمہ ساز
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:گورنمنٹ کالج یونیورسٹی لاہور کے فضلا
زمرہ:لاہور کے فلم ہدایت کار
زمرہ:لاہور کے مصنفین
زمرہ:لاہور کے موسیقار
زمرہ:نگار اعزاز جیتنے والی شخصیات
زمرہ:بیسویں صدی کے منظر نویس
زمرہ:ویکی ڈیٹا سے مختلف مختصر وضاحت
زمرہ:لاہوری شخصیات
ایم اشرف

**منظور اشرف** (پیدائش: یکم فروری 1938ء | وفات : 4 فروری 2007ء) پاکستان کے مشہور فلمی موسیقار تھے۔ 60ء کے عشرے میں منظور کے ساتھ کام کیا اور ان کی جوڑی منظور اشرف کے نام سے بہت مشہور ہوئی۔ اس کے بعد یہ جوڑی ٹوٹ گئی اور یوں منظور منظر عام سے غائب ہو گئے لیکن ایم اشرف نے موسیقی کی دنیا میں اپنا ایک الگ نام پیدا کیا۔ سن ساٹھ، ستّر اسّی اور نوّے کی دہائیوں میں ایم اشرف نے مجموعی طور پر 600 سے زیادہ فلموں کی موسیقی ترتیب دی۔

انھوں نے بطور میوزک ڈائریکٹر شباب کیرانوی کی فلم ’سپیرن‘ سے اپنے کام کا آغاز کیا اور آنے والے چالیس برس تک بِلا تکان اردو اور پنجابی فلموں کے لیے ہر طرح کے گانوں کی موسیقی مرتب کرتے رہے۔ ان کا زیادہ تر کام شباب پروڈکشن کے لیے ہی تھا۔

فلم کی موسیقی آرٹ سے زیادہ ایک ’کرافٹ‘ کا درجہ رکھتی ہے جس میں کہانی کی صورتِ حال اور گیت کے بولوں کو مدِ نظر رکھ کر دُھن بنانی ہوتی ہے۔ بہت سے ماہرینِ موسیقی جو سنگیت وِدیّا کے ساگر میں بڑی گہرائی تک جا سکتے ہیں، فلمی موسیقی کی جھیل میں چند ہاتھ بھی نہیں تیر سکتے کیونکہ یہاں موسیقار آزاد نہیں ہوتا اور اُسے کئی طرح کے تکنیکی اور کمرشل تقاضوں کو سامنے رکھتے ہوئے دُھن بنانی پڑتی ہے۔

ایم اشرف نے بلا شبہ اِن تمام تقاضوں کو پورا کیا اور دھنیں بھی ایسی تخلیق کیں جو فوراً عوام کو ذہن نشین ہوجائیں۔ ملکہ ترنم نورجہاں اور سُر کے بادشاہ مہدی حسن سے لے کر طاہرہ سید، رجب علی، اخلاق احمد، نیرہ نور اور انور رفیع تک ہر گلوکار اور گلوکارہ نے اُن کے مرتب کردہ گیت گائے۔

اِن کے ترتیب دیے ہوئے کچھ گیتوں کی موسیقی تو امر ہے جیسے ’ہمارے دِل سے مت کھیلو‘، ’جب کوئی پیار سے بُلائے گا‘، ’تمہی ہو محبوب میرے ‘، ’تو جہاں کہیں بھی جائے میرا پیار یاد رکھنا‘، ’میرا بابو چھیل چھبیلا میں تو ناچوں گی‘، ’دِل کو جلانا ہم نے چھوڑ دیا، چھوڑ دیا‘ وغیرہ۔
### مشہور نغمے
اسی طرح لوک دھنوں پہ ترتیب دیے ہوئے اُن کے پنجابی نغمے بھی فوراً ہی زبان زدِ خاص و عام ہو جاتے تھے مثلاً ’نمبواں دا جوڑا اسی باگے وچوں توڑیا‘، ’دو پتّر اناراں دے ‘ یا پھر مشہورِ عالم ’میرا لونگ گواچا‘۔ سنہ ساٹھ اور ستر کے عشروں میں ان کو بہترین موسیقار کے طور پر ایک درجن سے زیادہ ایوارڈ ملے۔ ان کے تینوں بیٹے شعبۂ موسیقی سے منسلک ہیں۔

زمرہ:1938ء کی پیدائشیں
زمرہ:1942ء کی پیدائشیں
زمرہ:2007ء کی وفیات
زمرہ:پاکستانی موسیقار
زمرہ:پاکستانی نغمہ ساز
زمرہ:نگار اعزاز
زمرہ:نگار اعزاز جیتنے والی شخصیات
ویکیوم کلینر

بائیں|تصغیر|200px|روزمرہ کے استعمالات میں دیکھا جانے والا ایک معمول کا خلائی مطہر
**ویکیوم کلینر** یا **خلائی مطہر** کو برقی جھاڑو بھی کہتے ہیں اور اسے انگریزی میں vacuum cleaner کہا جاتا ہے۔ یہ دراصل ایک ایسی اختراع ہوتی ہے کہ جو برق یا بجلی کی مدد سے جھاڑو لگانے کے کام آتی ہے۔
## وجہ تسمیہ
ویکیوم کلینر کو یہ نام اس لیے دیا جاتا ہے کہ ان کے صفائی کرنے کا بنیادی آلیہ (mechanism) اس آلے کے اندر ایک خلا یا vacuum پیدا کرنے پر انحصار کرتا ہے اور اس خلا سے پیدا ہونے والا منفی دباؤ یا کھینچنے کی طاقت موجود اشیاء (مثلا کوڑا) اپنے اندر کھینچ کر جگہ کو صاف کرتی ہے۔ اردو میں ان کو  برقی جھاڑو  کہنا آسان ہوگا اس کے باوجود ان کے لیے خلائی مطہر کا نام اس وجہ سے اختیار کیا گیا ہے کہ cleaner کا لفظ صرف اسی آلے میں استعمال نہیں ہوتا بلکہ علم ٹیکنالوجی کے ساتھ ساتھ علم طب اور ہندسیات میں بھی استعمال کیا جاتا ہے اور ایسی صورت میں اگر یہاں cleaner کو جھاڑو کہ دیا گیا تو پھر دیگر جگہوں پر اس کے لیے جھاڑو کا لفظ کیسے استعمال کیا جائے گا؟ جبکہ cleaner کے لیے مطہر ایک ایسا لفظ ہے کہ جو دیگر جگہوں پر بھی استعمال کیا جا سکتا ہے۔ مطہر کے لفظ ہی سے بنا ہوا لفظ  طہارت  صفائی کے معنوں میں اردو میں مستعمل بھی ہے۔ یعنی یہ کوئی نیا یا خود ساختہ لفظ نہیں۔

## مزید دیکھیے
* خاکروب (sweeper)
* بالاصوتی مطہر (ultra sonic cleaner)

زمرہ:خلائی مطہر
زمرہ:1860ء کی متعارفات
زمرہ:امریکی ایجادات
زمرہ:انگریزی ایجادات
زمرہ:صفائی کے آلات
زمرہ:گھریلو اطلاقیات
زمرہ:ٹیکنالوجی
دیوان سید آل مجتبی علی خان

**دیوان سید آل مجتبیٰ علی خان**سجادہ نشین آستانہ عالیہ حضور سلطان الہند غریب نواز اجمیری اٹک ہیں۔
## ولادت
شیخ المشائخ دیوان سید آل مجتبیٰ علی خان 3/نومبر 1920ء کو گڑگانواں (ہندوستان) میں پیدا ہوئے ۔
## والدین کی وفات
آپ ابھی صغیرالسن تھے کہ والد ماجد دیوان سید آل رسول علی خان آستانہ عالیہ اجمیر شریف کے منصب سجادگی سے سرفراز ہوئے۔ چنانچہ آپ کا پورا خاندان اجمیر شریف آکر آباد ہو گیا۔ سات سال کی عمر میں آپ کی والدہ ماجدہ کا سایۂ عاطفت سر سے اٹھ گیا ۔
## تعلیم
آپ کی اعلیٰ تعلیم و تربیت میں آپ کی دادی جان اور والد گرامی کا اہم کردار رہا ہے۔ دونوں بزرگوں نے نہ صرف آپ کی دینی و دنیوی تعلیم و تربیت کا اہتمام کیا آپ کی تعلیم و تربیت میں مولانا عبدالمجید جیسے عظیم انسانوں کا بھی بڑا ہاتھ رہا۔ مولانا اس قدر محترم شخصیت تھے کہ آپ والد گرامی دیوان سید آل رسول علی خان بھی ان کے تلامذہ میں شمار ہوتے تھے۔ مولانا اکثر اپنے ہونہار شاگر دیوان سید آل مجتبیٰ علی خاں کی اخلاقی تربیت فرماتے۔ آپ کو ابتدائی تعلیم دینے والوں میں مولانا غلام جیلانی صدرالمدرسین مدرسہ اسلامی عربی اندر کوٹ میرٹھ بھی شامل تھے۔ آپ نے1942ء میں درس نظامی کی تکمیل کے بعد ایک مجمع عام میں اکابر ممتحنین صدرالشریعہ مولانا امجد علی  صدر الافاضل مولانا نعیم الدین مراد آبادی، مولانا مفتی امتیاز احمد    مفتی و مدرس دار العلوم عثمانیہ درگاہ معلی اجمیر شریف کے سامنے جس جامع اور موثر اندا ز میں سوالات کے جوابات دیے۔
## سیاسی خدمات
تحریک پاکستان میں بھی آپ اپنے والد گرامی کی ہدایات پر مسلم لیگ کی حمایت میں دور دراز کے دورے فرماتے رہے۔ آپ کا مزاج سادہ، طبیعت میں قناعت اور تقوی موجود تھا تلاوت کلام پاک، سیرت طیبہ اور ملفوظات بزرگان چشت کا مطالعہ آپ کے پسندیدہ معمولات میں شامل تھا۔ پاکستان میں سلسلہ چشتیہ کی تمام درگاہوں خصوصاً بابا فرید گنج شکر کی درگاہ پر حاضری آپ کا معمول تھا۔
## وفات
13/اپریل 2001ء بمطابق 18/ محرم الحرام 1422ھ اپنے خالق حقیقی سے جا ملے اور آج گلشن سلطان الہند راماں تحصیل فتح جنگ ضلع اٹک کے مقام پر اپنے والد بزرگوار دیوان سید آل رسول علی خان   کے پہلو میں مدفون ہیں۔

## حوالہ جات

زمرہ:تاریخ اٹک
زمرہ:مشائخ اٹک
بالاصوت

* علم طب میں اس کے استعمالات کے لیے دیکھیے صوتی تخطیط (sonography)۔

**بالاصوت** (ultrasound) ایسی آواز کو کہا جاتا ہے جس کا تعدد (frequency) انسانی کان کے آواز کو سننے کی حد سے زیادہ یا بلند ہو، جو قریبا 20 کلوہرٹز یعنی 20000 ہرٹز ہوتی ہے۔ اسی وجہ سے ان کو بالاصوت کہا جاتا ہے یعنی انسانی کان سے سنی جانے والی صوت سے بالا یا بلند۔

تصغیر|بائیں| ماں کے پیٹ میں 12 ہفتے کے حمل کے بچے کی الٹراساونڈ کی مدد سے لی گئی تصویر۔

## بالاصوت سننا
کچھ جانور مثلا کتا، چمگادڑ اور ڈولفن وغیرہ میں آواز کی بالائی حس انسانی کان سے بلند ہوتی ہے اور اس وجہ سے وہ بالاصوتی (ultrasonic) آوازوں کو سن سکتے ہیں۔ انسانوں میں بھی عمر میں اضافے کے ساتھ ساتھ آواز کی بالائی حد کم ہوتی جاتی ہے اور اس بات کو استعمال کرتے ہوئے ایسے خلوی تکلم (cell-phone) بھی تیار کیے گئے ہیں جن کی گھنٹی صرف نوجوانوں کے کان ہی محسوس کرسکتے ہیں    بالاصوت سننے کی یہ حد اصل میں درمیانی کان کی وجہ سے پیدا ہوتی ہے جو ایک کم گزر مصفا (low pass filter) کی طرح کا کام کرتا ہے۔

## حوالاجات

## مزید دیکھیے
* صوتی تخطیط (Sono graphy)


زمرہ:سمعیات
زمرہ:طبیعیات
زمرہ:طبیعیات طب
زمرہ:صدائیات
زمرہ:آواز
زمرہ:ویکی ڈیٹا سے مطابقت رکھنے والی مختصر تفصیل
زمرہ:علاج
زمرہ:طبی پروسیجر
نجیب محفوظ

مصر کے مشہور مصنف۔ **نجیب محفوظ** پہلے عرب مصنف تھے جن کو ادب کا نوبل پرائز ملا۔ قاہرہ میں پیدا ہوئے۔ نجیب محفوظ نے سترہ سال کی عمر میں لکھنا شروع کیا لیکن جب ان کی پہلی تصنیف شائع ہوئی تو اس وقت ان کی عمر اڑتیس سال تھی۔ 1988ء میں ان کو ادب کا نوبل انعام دیا گیا۔ نجیب محفوظ کہا کرتے تھے کہ ایک مصنف کا کام ان حالات کی نقشہ کشی کرنا ہوتا جن میں وہ رہتا ہے اور اگر حالات تبدیل ہو جاتے ہیں تو مصنف بھی تبدیل ہو جاتے ہیں۔ نجیب محفوظ کے ناولوں میں قاہرہ کی زندگی کی نقشہ کشی کی گئی ہے۔
ابتدائی سالوں میں، نجیب محفوظ نے حافظ نجیب، طہ حسین اور سلمہ موسی کو پڑھا اور ان سے متاثر بھی تھے۔

انھوں نے کم از کم پچاس کے قریب ناول اور سیکڑوں کہانیاں لکھیں۔ اس کے علاوہ دو سو سے زیادہ مضامین لکھے ہیں لیکن ان ناولوں اور مضامین کی تفصیل کے لیے ایک الگ دفتر درکار ہے۔ کچھ سال پہلے ان کی ایک کلیات پانچ جلدوں میں شائع ہوئیں جو تین ہزار صفحات پر مشتمل ہے اور یہ ان کا نصف کام بھی نہیں ہے۔

ان کے پندرہ ناولوں پر فلمیں بھی بنائی گئی ہیں، جو جبل الطارق سے خلیج فارس تک پھیلے ہوئے عرب ممالک میں اپنی شہرت رکھتی ہیں۔

Adrift on the Nile بنیادی طور پر عربی ناول ہے جسے فرانسس لیارڈیٹ نے انگریزی میں ترجمہ کیا گیا ہے۔ اس کا اردو ترجمہ **[[آب نیل پہ آوارگی]]** نیئر عباس زیدی نے کیا ہے۔

### نجیب محفوظ کے انگریزی ترجمہ شدہ ناول
#### کیرو ٹرائلوجی
# پیلس واک کتاب نمبر 1 عربی میں 1956 میں شائع ہوئی
# پیلس آف ڈیزائر کتاب نمبر 2 عربی میں 1957 میں شائع ہوئی
# پیلس آف ڈیزائر کتاب نمبر 3 عربی میں 1957 میں شائع ہوئی

## بیرونی رابطے
نجیب محفوظ: نوبل انعام میں تیس سال 

## مزید دیکھیے
* نوبل ادب انعام
## حوالہ جات

زمرہ:ادب میں نوبل انعام یافتگان
زمرہ:ادبی نقاد
زمرہ:اسلامی اشتراکیت پسند
زمرہ:افسانے
زمرہ:اقدام قتل سے زندہ بچ جانے والے
زمرہ:انشائیے
زمرہ:بیسویں صدی کا ادب
زمرہ:بیسویں صدی کے افسانہ نگار
زمرہ:بیسویں صدی کے مصری مصنفین
زمرہ:بیسویں صدی کے مضمون نگار
زمرہ:بیسویں صدی کے ناول نگار
زمرہ:عرب مصنفین
زمرہ:فاضل جامعہ قاہرہ
زمرہ:قاہرہ کی شخصیات
زمرہ:قاہرہ میں پیدا ہونے والی شخصیات
زمرہ:قاہرہ میں وفات پانے والی شخصیات
زمرہ:مذہبی مظالم
زمرہ:مصری اشتراکیت پسند
زمرہ:مصری افسانہ نگار
زمرہ:مصری ڈراما نگار اور ڈراما نویس
زمرہ:مصری قوم پرست
زمرہ:مصری مترجمین
زمرہ:مصری مرد مختصر کہانی نویس
زمرہ:مصری مرد مصنفین
زمرہ:مصری مصنفین
زمرہ:مصری منظر نویس
زمرہ:مصری ناول نگار
زمرہ:مصری نوبل انعام یافتہ
زمرہ:منظر نویس
زمرہ:ناول
زمرہ:وفیات بسبب گردی کمزوری
زمرہ:11 دسمبر کی پیدائشیں
زمرہ:1911ء کی پیدائشیں
زمرہ:2006ء کی وفیات

زمرہ:قاہرہ کے ناول نگار
زمرہ:قاہرہ کے مصنفین
جے ایم کوئٹزی

**جے ایم کوئٹزی** ایک افریقی ادیب اور ناول نگار ہیں۔ ان کو 2003ء میں ادبی نوبل انعام دیا گیا۔ جنوبی افریقا کے شہر کیپ ٹاؤن میں پیدا ہوئے۔ والد ایک وکیل جبکہ والدہ ایک استانی تھیں۔ ان کا تعلق ان ڈچ خاندانوں سے ہے جو سترھویں صدی میں جنوبی افریقہ میں آکر آباد ہوئیں۔ تعلیم مکمل کرنے کے بعد آئی بی ایم کمپیوٹر کے ساتھ منسلک ہوئے۔ مارچ 2006 انگریزی ادب میں ان کی خدمات کی وجہ سے آسٹریلیا کی شہریت بھی دی گئی۔ نوبل انعام ان کی ان صلاحیتوں کے اعتراف کے طور پر دیا گیا ہے جن کے تحت وہ پورے انہماک سے وہ سارے روپ دکھا سکتے ہیں جو وہ خود دیکھ رہے ہوتے ہیں۔

## حوالہ جات

زمرہ:1940ء کی پیدائشیں
زمرہ:آسٹریلوی مرد ناول نگار
زمرہ:آسٹریلوی مضمون نگار
زمرہ:آسٹریلوی ملحدین
زمرہ:آسٹریلوی نوبل انعام یافتہ
زمرہ:افریقی شخصیات
زمرہ:افریکانر قوم
زمرہ:اکیسویں صدی کے آسٹریلوی ناول نگار
زمرہ:اکیسویں صدی کے مترجمین
زمرہ:اکیسویں صدی کے ناول نگار
زمرہ:امریکی فلسفیانہ سوسائٹی کے ارکان
زمرہ:انگریزی میں مترجمین
زمرہ:بقید حیات شخصیات
زمرہ:بیسویں صدی کے آسٹریلوی ناول نگار
زمرہ:بیسویں صدی کے مترجمین
زمرہ:بیسویں صدی کے مرد مصنفین
زمرہ:بیسویں صدی کے ناول نگار
زمرہ:جنوبی افریقی مترجمین
زمرہ:جنوبی افریقی مرد ناول نگار
زمرہ:جنوبی افریقی ملحدین
زمرہ:جنوبی افریقی نوبل انعام یافتہ
زمرہ:ریاستہائے متحدہ میں جنوب افریقی تارکین وطن
زمرہ:سفید فام جنوب افریقی شخصیات
زمرہ:فیلو رائل سوسائٹی ادب
زمرہ:کیپ ٹاؤن کے مصنفین
زمرہ:مابعد جدید مصنفین
زمرہ:ماہرین لسانیات
زمرہ:یونیورسٹی آف ٹیکساس بمقام آسٹن کے فضلا
زمرہ:ادب میں نوبل انعام یافتگان
زمرہ:یونیورسٹی آف کیپ ٹاؤن کے فضلا
زمرہ:آسٹریلیا کے وطن گیر شہری
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف شکاگو کے فضلاء
ایڈمنڈ فیلپس

پیدائش:26 جولائی 1933ء
ایڈمنڈ فیلپس (انگریزی: Edmund Phelps) امریکی ماہر اقتصادیات،افراطِ زر اور بے روزگاری پر اپنے تحقیق کے لیے اقتصادیات کے شعبے میں نوبل انعام دیا گیا۔ شکاگو میں پیدا ہوئے۔ جبکہ بچپن نیویارک میں گذرا۔ 1959 میں پی ایچ ڈی کی ڈگری حاصل کی۔ فیلپس نے ایمہرسٹ اور ییل کی جامعات سے تعلیم حاصل کی تھی اور [نیو یارک کی جامعہ کولمبیا میں پڑھاتے ہیں۔
## مزید دیکھیے
* نوبل میموریل انعام برائے معاشیات

## حوالہ جات

زمرہ:1933ء کی پیدائشیں
زمرہ:اکیسویں صدی کے امریکی مصنفین
زمرہ:امریکی ماہر معاشیات
زمرہ:امریکی نوبل انعام یافتہ
زمرہ:ایوانزٹن، الینوائے کی شخصیات
زمرہ:بقید حیات شخصیات
زمرہ:بیسویں صدی کے امریکی مصنفین
زمرہ:ریاستہائے متحدہ کی قومی اکادمی برائے سائنس کے ارکان
زمرہ:نوبل انعام یافتہ ماہرین معاشیات
زمرہ:جامعہ ییل کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے امریکی ماہرین معاشیات
زمرہ:ایمہرسٹ کالج کے فضلا
سر پیٹر مینسفیلڈ

**سر پیٹر مینسفیلڈ** (9 اکتوبر 1933 – 8 فروری 2017)برطانوی سائنس دان 2003ء کا طب کا نوبل انعام ان کو دیا گیا۔سر مینسفیلڈ نے سن ستّر کی دہائی میں ایکس۔رے کے بغیر اعضائے جسمانی کی اندرونی تصویر کشی کا آلہ ایجاد کیا تھا- یہ آلہ یا ’ سکینر‘ جسم کے اندرونی ریشوں سے ٹکرا کر لوٹنے والے مقناطیسی ارتعاشات کو ایک سہ طرفی ٹھوس شبیہ کی صورت میں سکرین پر منتقل کر دیتا ہے۔

سن اسّی کی دہائی میں یہ سکینر مغربی ملکوں کے بڑے بڑے ہسپتالوں میں نصب ہونے لگے اور آج دنیا بھر میں اس طرح کے بائیس ہزار سکینر کام کر رہے ہیں جن کے ذریعے سالانہ چھ کروڑ طبّی رپورٹیں تیار کی جاتی ہیں۔

ماہرین کا کہنا ہے کہ طبّی تفتیش کے میدان میں پیٹر مینسفیلڈ کا ایجاد کردہ آلہ ایک سنگِ میل ثابت ہوا کیونکہ اس کی بدولت اندرونی اعضاء کے ایسے ایسے گوشے بے نقاب ہوئے جو ایکسرے کی پہنچ سے باہر تھے۔ خاص طور پر انسانی دماغ کے پیچ و خم کو سمجھنے میں یہ آلہ بہت ممد ثابت ہوا اور آج کل اسی آلے کی مدد سے یہ سمجھنے کی کوشش کی جا رہی ہے کہ کسی خیال کو جنم دیتے ہوئے دماغ کے اندر کس طرح کے اعمال وقوع پزیر ہوتے ہیں۔

نوبل انعام میں امریکی محقق پروفیسر پال لاٹربر بھی ان کے ساتھ شریک تھے۔

## حوالہ جات

زمرہ:1933ء کی پیدائشیں
زمرہ:2017ء کی وفیات
زمرہ:انگریز نوبل انعام یافتگان
زمرہ:انگریز مؤجدین
زمرہ:برطانوی طبیعیات دان
زمرہ:ریاستہائے متحدہ کی قومی اکادمی برائے سائنس کے ارکان
زمرہ:نائٹس بیچلر
زمرہ:نوبل انعام یافتگان برائے فعلیات و طب
زمرہ:رائل سوسائٹی کے رفقا
زمرہ:انگریز طبیعیات دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:کوئین میری یونیورسٹی آف لندن کے فضلا
زمرہ:برطانوی اطبا
زمرہ:نوبل انعام یافتگان برائے طبیعیات
زمرہ:لندن میں پیدا ہونے والی شخصیات
زمرہ:برطانوی شخصیات
زمرہ:لندن کی شخصیات
زمرہ:بیسویں صدی کے ماہرین طبیعیات
زمرہ:لندن بورو لیمبیتھ کی شخصیات
ونگری ماتھی

**ونگری ماتھی** ایک کینیائی خاتون سیاست دان تھیں۔ جو پہلی افریقی خاتون ہیں جن کو نوبل انعام دیا گیا۔ کنیا کے شہر نیری میں پیدا ہوئیں۔ ابتدائی تعلیم کے بعد حیاتیات کی تعلیم جرمنی اور امریکا میں حاصل کی۔ ان کا سب سے بڑا کارنامہ گرین بیلٹ مومنٹ ہے۔ جس میں 30 ملین سے زیادہ درخت لگائے گئے۔ اور انھیں ٹری وومن کے نام سے یاد کیا جانے لگا۔ ماحول کے حوالے سے ان کی خدمات کے صلے میں 2004ء کا امن کا نوبل انعام دیا گیا۔ ونگری ماتھی 2003ء سے لے کر 2005ء تک کینیا کی حکومت میں وزیر کے عہدے پر فائز رہیں۔

## مزید دیکھیے
* نوبل امن انعام

## حوالہ جات

زمرہ:بیسویں صدی کے کینیائی سائنس دان
زمرہ:جاپان-کینیا تعلقات
زمرہ:جامعہ پٹسبرگ کے فضلا
زمرہ:جامعہ ییل کا تدریسی عملہ
زمرہ:خاتون نوبل انعام یافتہ
زمرہ:رومن کیتھولک مذہب میں تبدیل
زمرہ:ریاستہائے متحدہ میں کینیائی تارکین وطن
زمرہ:کینیا میں جنگل بانی
زمرہ:کینیا میں سرطان سے اموات
زمرہ:کینیائی بیطار
زمرہ:کینیائی جمہوری فعالیت پسند
زمرہ:کینیائی حامی حقوق نسواں
زمرہ:کینیائی رومن کیتھولک
زمرہ:کینیائی سائنسدان
زمرہ:کینیائی سیاسی خواتین
زمرہ:کینیائی فعالیت پسند برائے حقوق نسواں
زمرہ:کینیائی ماہرین ماحولیات
زمرہ:کینیائی نوبل انعام یافتہ
زمرہ:کینیا کے صدارتی امیدوار
زمرہ:مبیضی سرطان سے اموات
زمرہ:نوبل امن انعام یافتہ شخصیات
زمرہ:ویکی ڈیٹا سے مختلف مختصر وضاحت
زمرہ:1940ء کی پیدائشیں
زمرہ:2011ء کی وفیات

زمرہ:بینیڈکٹائن کالج کے فضلا
زمرہ:ماحولیاتی نسائیت
صوتی تخطیط

* یہ مضمون بالاصوت کے طبی استعمال کے بارے میں ہے۔ صنعتی اور دیگر استعمال کے لیے دیکھیے بالاصوت۔
صوتی تخطیط (sonography) دراصل بالاصوت کا طبی استعمال ہے یا یوں کہ سکتے ہیں کہ بالاصوت کو طبی اختبارات (medical tests) کے لیے استعمال کرنے اور اس کی مدد سے جسم کی تصاویر اتارنے یعنی تخطیط (graphy) کرنے کو صوتی تخطیط کہا جاتا ہے۔ اسی کو بالاصوتی تخطیط (ultrasonography) بھی کہا جاتا ہے اور طبی صوتی تخطیط یا medical ultrasonography بھی کہا جاتا ہے۔

## مزید دیکھیے
* بالاصوت (ultrasound)

زمرہ:بالاصوت
زمرہ:سمعیات
زمرہ:صدائیات
زمرہ:طب
زمرہ:طبی ٹیسٹ
زمرہ:طبی سازوسامان
زمرہ:طبیعیات طب
زمرہ:ویکی ڈیٹا سے مطابقت رکھنے والی مختصر تفصیل
زمرہ:آسٹریلوی ایجادات
زمرہ:سکاٹش ایجادات
زمرہ:سویڈش ایجادات
زمرہ:طبی تشخیص
زمرہ:طبیعی معالجہ
زمرہ:جرمن ایجادات
زمرہ:انسانی حمل
بالاصوتی مطہر

**بالاصوتی مطہر** (ultra sonic cleaner) ایک ایسی اختراع کو کہا جاتا ہے کہ جو 15 تا 400 کلوہرٹز تک کی بالاصوت موجوں کی مدد سے نازک اشیاء کی صفائی کے لیے استعمال کی جاتی ہے۔ 

Image:Sonicateur1.JPG
Image:Sonicateur2.JPG


## مزید دیکھیے
* بالاصوت (ultra sound)
* خلائی مطہر (vacuum cleaner)

زمرہ:بالاصوت
زمرہ:صفائی
زمرہ:مطہر
زمرہ:طبیعیات
زمرہ:ٹیکنالوجی
دانائی

**دانائی** (sapience) دراصل علم نفسیات اور طب میں معلومات، تجربہ اور ان سے پیدا ہونے والی سمجھ بوجھ یعنی  حکمت  کو صحیح قرار دے کر نافذ یا استعمال کرنے کی صلاحیت کو کہا جاتا ہے۔

## مزید دیکھیے

زمرہ:حکمت
دانائی
زمرہ:اخلاقی اصول
زمرہ:اخلاقیات کے بنیادی معاملات
زمرہ:روحانیت
زمرہ:عصبی نظام
زمرہ:مثبت نفسیات
زمرہ:معلومات
زمرہ:نیکی
زمرہ:ویکیپیڈیا مضامین مع GND شناخت کنندگان
زمرہ:چھوٹے پیغام خانوں کا استعمال کرنے والے مضامین
زمرہ:اسلامی اخلاقیات
زمرہ:اسلامی علوم
زمرہ:فلسفیانہ مدارس و روایات
زمرہ:مذہب
کلو

**کلو** ایک سابقہ ہے جو میٹرک نظام میں ایک ہزار (1000) کو ظاہر کرتا ہے۔ کلو کو ظاہر کرنے کے لیٔے **ک** یا **k** کا استعمال کیا جاتا ہے۔

## مثالیں
* 1ٌ کلو میٹر = 1000 میٹر
* 1کلو ہرٹز = 1000 ہرٹز

زمرہ:اکائیاں
زمرہ:1000 (عدد)
زمرہ:1000ء
زمرہ:طبیعیاتی سانچے
زمرہ:سائنس
رایؤ (اسٹریٹ فائٹر)

تصغیر|بائیں|188px
**رایؤ** اسٹریٹ فائٹر کہانیوں اور کھیلوں کا ممتاز شخص ہے، جس کی شہرت کے بائث، دیگر کھیلو‎ں کے اہم مبارز رایؤ کو مدنظر رکھتے ہوئے بنائے گئے ہیں۔ اس کا سپاہیانہ فن **انساتسوکن** ہے۔ رايؤ کی نصل جاپانی ہے۔
## روپ
اسٹریٹ فائٹر2 کے متابق رایؤ کا مروجہ لباس ایک سفید وردی('گی')، کالی پیٹی اور سرخ سربند ہے۔ رایؤ کی انکھیں کالی، جلد گندمی اور بال کالے ہیں۔ وہ ہمیشہ اپنے ساتھ ایک بستا رکھتا ہے جس میں اہم چیزیں، مثلآ پاسپورٹ، پیسے اور ہوائ جہاز کی ٹکٹیں، ہیں۔ کئی تصاویر میں رایؤ کی پیٹی ان کانجی کے الفاظ سے سجی ہے:
ہوا=風
 دراخت= 林
 آگ=火
 پہاڑ=山
یہ الفاظ سمپورن ہوکہ تاکیدا شنگن کا کتبہ بنتے ہیں، جوجاگیریتی جاپان کا ایک اہم راہنما تھا۔ یہ چار الفاظ سن تسو کی کتاب سے لیے گے ہیں: "ہوا مانند تیزی، درخت مانند خاموشی، آتش مزاجی اور پہاڑ مانند مضبوطی"۔

## کہانی
رایؤ ایک آوارہ زندگی گزارتا ہے جو سپاہیانہ فن کے ظریہ حصول روحانی مدعا پہ مبنی ہے۔ اس کے لیے جیت اتنی اہم نہیں جتنا وقت مقابلا اور روحانی بہتری کا موقع ہیں۔ اس کو آکما کا جانی دشمن سمجھا جاتا ہے۔
### بچپن
رایؤ ایک یتیم بچہ تھا جس کو اپنے والدین کی کو‎ئی خبرنا تھی۔ اس کو چھوٹی عمر سے گؤکن نام کے ایک استاد نے گود لے لیا۔ رایؤ نے ان کے زیر نگرانی میں سپاہیانہ فن **انساتسوکن** سیکھا۔ چند سالوں کے بعد گؤکن نے رایؤ کی ملاقات کین ماسٹرض سے کروائی۔ یہ دونوں قریبی دوست بن گئے اور ایک ساتھ **انساتسوکن** کا ریاض کرتے تھے۔ 23 سال کی عمر میں رایؤ گؤکن کی اجازت لیتے ہوئے عالمی مقابلہ سپاہیانہ فن کی طرف روانہ ہوا۔

### اسٹریٹ فائٹر
پہلی اسٹریٹ فائٹر میں رایؤ عالمی مقابلہ سپاہیانہ فن کا ایک ہم سر ہے۔ اپنے تمام دشمنوں کو شکست دے کہ رایؤ کو مقابلہ کے میزبان، ساگاط، سے لڑھنے کا موقع ملتا ہے اور وہ شدید دشواری کے باوجود ساگاط کو شکست دیتا ہے۔




زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:1964ء کی پیدائشیں
زمرہ:21 جولائی کی پیدائشیں
زمرہ:1987ء میں متعارف افسانوی کردار
زمرہ:جاپانی افسانوی شخصیات
دھرپد

دھرپد کلاسیکی گائکی کی قدیم ترین صنف سمجھی جاتی ہے۔ دھرپد، **دھر** اور **پد**، دو الفاظ کا ملن ہے۔ دھر کے معنی ٹھہرا ہوا اور پد کے معنی متبرک ہیں۔ امومن دھرپد میں شجاعت و بہادری، حمد و ثنا اور ممتاز شخصیات کی تعریف بیان ہوتی ہے۔ دھرپد گانے والوں کا عقیدہ ہے کہ یہ روحانی ترقی کا باعث ہوتا ہے۔

## روپ
دھرپد میں خاص توجہ سُر کے جمالیاتی پہلوؤں اور سُر کے سادہ اور صحیح لگاؤ، پر دی جاتی ہیں۔ چنانچہ اس میں تان مرکی اور زمزمے وغیرہ کی اجازت نہیں، اورصرف **گمک تان** لگ سکتی ہے۔ دھرپد کی شفاف تشکیل سر خیالات کی آئینہ داری کرتی ہے۔ اگرچہ یہ لازمی نہیں، دھرپد عموماً **چوتایے** میں گایا جاتا ہے۔ دھرپد کی 14 اقسام میں سے موجودہ دور میں صرف دوتین رائج ہیں۔ دھرپد کے چار حصے ہوتے ہیں:
# **استھائی**
# **انترہ**
# **سنچائی**
# **ابھوگ**

## تاریخ
دھرپد کا تقدس اور پاکیزگی ایک طویل عرصے تک برقرار رہی لیکن رفتہ رفتہ مسلمان بادشاہوں کی خوشنودی حاصل کرنے کے لیے دربار کے گویوں نے دھرپد کا خالص مذہبی رنگ نظر انداز کرکے تان پلٹوں سے اپنی بندشوں کو مزین کرنے لگے۔ حکمران طبقہ کی دیکھادیکھی عوام میں بھی دھرپد کا رواج کم ہوتا گیا اور آج سارے بر عظیم میں صرف **ڈاگروں** کا گھرانہ ایسا ہے جو اس صنف بے بہا کو مقبول بنانے کے لیے ہر ممکن کوشش کر رہا ہے۔

## سادھرا
یہ دھرپد ہی کی ایک قسم ہے۔ دھرپد کی نسبت اس کا مزاج ذرا شوخ ہوتا ہے۔ سادھرا صرف جھپ تال میں گایا جاتا ہے۔

## حوالہ جات

کنور خالد محمود، عنایت الہی ٹک، **سرسنگیت**۔ الجدید، لاہور؛ المنار مارکیٹ، چوک انارکلی۔ 1969ء صفہ 95-97۔

زمرہ:اصطلاحات ہندوستانی موسیقی
زمرہ:کلاسیکی موسیقی
زمرہ:ہندوستانی اسالیب موسیقی
زمرہ:ہندوستانی موسیقی
زمرہ:ویکی ڈیٹا سے مطابقت رکھنے والی مختصر تفصیل
زمرہ:روایتی موسیقی
جنگ عظیم

کسی **جنگ عظیم** سے مراد ایک وسیع پیمانے پر ہونے والی جنگ ہے جس میں دنیا کے کئی ممالک شامل ہوتے ہیں یا پھر دنیا کے بڑے طاقت ور اور گنجان آبادی والے ممالک شامل ہوتے ہیں۔ جنگ عظیم کا پھیلاؤ کئی ممالک اور بر اعظموں تک ہے۔ حالاں کہ موضوعاتی اعتبار سے کئی عالمی تنازعات کو افادیت کی رو سے کئی بار عالمی جنگ کا نام دیا گیا ہے، جیسا کہ سرد جنگ اور دہشت گردی کے خلاف جنگ، اس اصطلاح کو درجہ قبولیت صرف اسی وقت حاصل ہوتی ہے جب مساوی طور پر دو اہم بین الاقوامی تنازعات کا احاطہ کیا جاتا ہے جو بیسویں صدی میں پیش آئے: پہلی جنگ عظیم (1914–1918) اور دوسری جنگ عظیم (1939–1945)۔

## مزید دیکھیے
* پہلی جنگ عظیم
* دوسری جنگ عظیم
* تیسری جنگ عظیم

## حوالہ جات

زمرہ:جنگ
زمرہ:جنگیں بلحاظ قسم
زمرہ:دنیا
زمرہ:عالمی تنازعات
زمرہ:ویکی ڈیٹا سے مختلف مختصر وضاحت
گرم برادران

تصغیر|بائیں|250px|گرم برادران
گرِّم برادران (Grimm Brothers) دو جرمن بھائی جیکب اور و لہلم گرم تھے۔ انھوں نے جرمن لوک اور پریوں کی کہانیوں کو اکٹھا کیا اور شائع کیا۔ وقت کے ساتھ الفاظ کیسے بدلتے ہیں یہ انکا لسانیات میں کام ہے اور یہ گرم کا قانون کہلاتا ہے۔ دونوں بھائی پروفیسر تھے۔ ان کی کہانیوں نے یورپ اور دنیا بھر میں شہرت حاصل کی ان کی چند مشہور کہانیوں پر فلمیں اور کارٹون فلمیں بھی بنیں۔

## اہمیت
گرم برادران جرمن زبان اور جرمن قوم کا مان ہیں۔ ان کی زندگی میں جرمنی سیکڑوں چھوٹی چھوٹی جرمن ریاستوں بٹا ہوا تھا۔ تعلیمی اور سیاسی لحاظ سے یہ کمزور تھا۔ بیرونی طاقتیں بالخصوص فرانس جرمن قوم کے اوپر چھائی ہوئی تھیں۔ جرمنوں کو فرانس کی فوجی اور ثقافتی یلفار کا سامنا تھا۔ ہر لحاظ سے شکستہ اور بدحال جرمن قوم مایوسیوں کی انتہا پر تھی ان مخدوش حالات میں یہ دونوں برادران جرمن قوم کی حفاظت کے لیے اٹھ کھڑے ہوتے ہیں لیکن وہ اس کے لیے ثقافت کا میدان منتخب کرتے ہیں۔ وہ جرمن زبان اور جرمن لوک کہانیوں کو غیر ملکی ثقافتی یلفار سے محفوظ رکھنے کی کوشش کرتے ہیں۔ یہ دونوں بھائی جرمنی کے دیہاتوں میں گھومتے ہیں، لوگوں سے کہانیاں سنتے ہیں اور لکھتے ہیں۔ اس کے علاوہ یہ جرمن لغت مرتب کرتے ہیں اور ان تمام الفاظ کو اکٹھاکرتے ہیں جو غیر ملکی زبانوں کی ثقافتی یلفار کے نیچے دبتے چلے جا رہے تھے۔ ان کی ان خدمات نے جرمن قوم میں ایک نیا جوش و ولولہ پیدا کیا۔

## حالات زندگی
جیکب (یاکوب)اور ولہلم گرم 4 جنوری 1785ء اور 24 فروری 1786ء کو جرمن ریاست ہیسے میں فرینکفرٹ کے نزدیک ہیناؤ(ھاناو) میں پیدا ہوئے۔ انھوں نے اپنی ابتدائی زندگی گاؤں میں گزاری۔ جب جیکب 11 (یاکوب) سال کا تھا تو ان کے والدفوت ہو گئے اور خاندان ایک دوسرے شہر میں منتقل ہو گیا۔ دونوں نے ماربرگ(ماربورگ) کی یونیورسٹی سے قانون کی تعلیم حاصل کی۔ وہ 20 سال سے اوپر تھے جب انھوں نے جرمن لسانیات اور کہانیوں پر اپنے کام کا آغاز کیا۔ وہ پروفیسر تھے لیکن اپنے جمہوری نظریات کی وجہ سے انھیں اپنی ملازمت سے ہاتھ دھونے پڑے۔ وہ پھر برلن پرشیا چلے گئے اور وہیں وفات پا ئی۔

## مشہور کہانیاں
* خوابیدہ حسن (Sleeping Beauty)
* سرخ ٹوپی والی (Little Red Riding Hood)
* سنڈریلا (Cinderella)
* شہزادی اور سات بونے (Snow White and Seven Dwarfs)

زمرہ:انیسویں صدی کی جرمن مرد مصنفین
زمرہ:انیسویں صدی کے جرمن مصنفین
زمرہ:بھائیوں کی جوڑی
زمرہ:بیانیات
زمرہ:پروٹسٹنٹ شخصیات
زمرہ:پریوں کی کہانیاں
زمرہ:جرمن ادب
زمرہ:جرمن بچوں کے مصنفین
زمرہ:جرمن خاندان
زمرہ:جرمن زبان
زمرہ:جرمن زبان کے مصنفین
زمرہ:جرمن مہتممین کتب خانہ
زمرہ:جرمنی کے افسانہ نگار
زمرہ:رومانیت
زمرہ:غیر افسانوی ادب
زمرہ:غیر افسانوی کتب
زمرہ:کامنز زمرہ جس کا ربط ویکی ڈیٹا پر ہے
زمرہ:کثیر شخصی مقالہ جات

زمرہ:ماہرین لسانیات
زمرہ:مکتوبات
زمرہ:مملکت ہانوور
زمرہ:مہتممین کتب خانہ
زمرہ:ویکی ڈیٹا سے مختلف مختصر وضاحت
زمرہ:ویکیپیڈیا کے سانچے
زمرہ:ہم مادرپدر جوڑے

زمرہ:گرم برادران
سامی زبانیں

[تصغیر|بائیں|300px|12 ویں صدی میں [اندلس میں عربی میں اِرقام کیا گیا قرآن کا ایک صفحہ]]
لسانیات اور نژادیات میں **سامی** (Semitic) (کتاب مقدس سے "سام"، ) مغربی ایشیاء (مشرق وسطی) کی زبانوں کے لیے بولا جاتا تھا۔ زبانیں جدید اور ایشیائے کوچک، شمالی افریقہ، افریقہ اور مالٹا میں پھیل گیئں، جنھیں اب مجموعی طور پر **سامی زبانیں** کہا جاتا ہے۔**سامی زبانیں** چند زبانوں کا ایک خاندان ہے جو مغربی ایشیا، شمالی افریقا اور مشرقی افریقا میں بولی جاتی ہیں۔ ان کے بولنے والوں کی تعداد 30 کروڑ کے قریب ہے۔ اس خاندان میں عربی، عبرانی۔ امہری، تگرنیا اور مالٹائی زبانیں شامل ہیں۔ ان زبانوں میں مالٹائی زبان رومی رسم الخط میں اِرقام کی جاتی ہے۔ بولنے والے رومن کیتھولک مسیحی ہیں اور اس زبان کو آس پاس کے عربی لہجات کے مقابلے میں قرآن کی زبان کے قریب ترین سمجھا جاتا ہے۔

## ذیلی خاندان
تصغیر|بائیں|پہلی صدی عیسوی میں سامی زبانوں کی جغرافیائی حدود
[تصغیر|200px|[خطاطی|عربی خطاطی]]
اس کے ذیلی خاندان یا زبانیں درج ذیل ہیں۔
* مرکزی سامی زبانیں
** آرامی زبانیں
*** مشرقی آرامی زبانیں
*** مغربی آرامی زبانیں
** جنوبی۔مرکزی سامی زبانیں
*** عربی زبانیں
*** کنعانی زبانیں
* جنوبی سامی زبانیں
** ایتھوپیائی زبانیں
** جنوبی عربی زبانیں

## مزید دیکھیے
* زبان
* لسانیات
* خاندانہائے زبان
## بیرونی روابط
* زبانوں کی ایتھنولوگ خاندان بندی == حوالہ جات ==


زمرہ:آرامی زبانیں
زمرہ:افرو۔ایشیائی زبانیں
زمرہ:اکدی زبان
زمرہ:امہری زبان
زمرہ:لسانی خاندان
زمرہ:عبرانی زبان
زمرہ:عربی زبان
زمرہ:فونیقی زبان
زمرہ:فہرستیں (لسانیات)
زمرہ:گعز زبان
زمرہ:ویکی ڈیٹا سے مختلف مختصر وضاحت
معرکہ العقاب

اسپین کے مسلمانوں کے قبضے سے آزاد کرانے کی مسیحی مہم استرداد کے سلسلے کی ایک اہم جنگ جو خلافت موحدین اور مسیحیوں کے اتحاد کے مابین تیرہویں صدی میں لڑی گئی۔ اس میں مسیحیوں سے فیصلہ کن فتح حاصل کی اور اسے اسپین میں مسلم اقتدار کے خاتمے کے سلسلے میں اہم موڑ قرار دیا جاتا ہے۔

## پس منظر

یورپ نے سرزمین فلسطین پر مسلمانوں کے ہاتھوں شکست کا بدلہ اندلس و مراکش سے لینا چاہا کیونکہ وہ اس سے زیادہ قریب تھا۔ اس مقصد کے لیے یورپ کے تمام مسیحی برشلونہ اور لیون کے مسیحی سلاطین کے پاس جمع ہونے لگے۔ پاپائے روم نے موحدین کی حکومت کے خلاف جہاد کا اعلان کیا اور اس کی زبردست تیاریاں ہونے لگیں۔

موحدین کے خلیفہ ابو عبد اللہ المعروف محمد الناصر الدین نے مسیحیوں کی اس تیاری اور مسلمانوں کے خلاف یورپ کے اعلان جہاد کے بارے میں سنا تو اس نے بھی مراکش و اندلس سے افواج کو جمع کرکے تقریبا چھ لاکھ فوج جمع کرلی لیکن ناصر الدین کی بدقسمتی سے اس بڑے لشکر میں دشمنوں سے جہاد کا جوش و جذبہ نہ تھا جس کی وجوہات میں ناصر کی التفاتی اور سرداروں کا بد دل ہونا، فوج میں پہلے جیسی طاقت و ہمت نہ رہنا، انھیں کئی ماہ سے تنخواہیں نہ ملنا اور ناصر الدین کا بذات خود جنگ میں شرکت نہ کرنا شامل تھے۔

ان تمام باتوں کے باوجود اس نے ایک عظیم فوج جمع کر لیا جبکہ دوسری جانب الفانسو ہشتم کے گرد یورپ کے ہر ملک اور ہر علاقے سے مسیحی جمع ہو رہے تھے بلکہ براعظم یورپ کی تمام تر طاقت سلطنت موحدین کے خلاف مجتمع ہو گئی تھی اور یہ کثیر لشکر اپنی تیاریوں کو مکمل کرکے العقاب کے مقام پر خیمہ زن ہوا جہاں اس کا ٹکراؤ ناصر الدین کی افواج سے ہوا۔

## طبل جنگ

مسیحیوں میں انتہائی جوش تھا کیونکہ ایک طرف ان کا وہی مذہبی اختلاف اور دوسری طرف سرزمین فلسطین پر شکستوں کا صدمہ تھا جس کی تلافی وہ اندلس میں مسلمانوں کو شکست دے کر کرنا چاہتے تھے۔ چنانچہ 609ھ میں العقاب کے مقام پر مسیحی اور اندلس کے مسلمان صف آرا ہوئے۔ اسلامی لشکر کے کئی سرداران چونکہ بد دل تھے اس لیے وہ جنگ سے قبل ہی فوج سے علاحدہ ہو گئے اور لشکر کی تعداد نصف رہ گئی جبکہ بعض سرداران نے دانستہ جنگ کے دوران اپنی حرکات سے کمزوری کا اظہار کیا اور ناصر الدین کے احکامات کی تعمیل نہ کرکے اس زبردست جنگ کو مسلمانوں کے لیے شکست میں بدل دیا۔ جس کا نتیجہ یہ ہوا کہ تقریبا پورا لشکر اپنے انجام کو پہنچا اور صرف ایک ہزار سپاہی ناصر الدین کو بمشکل بچا کر میدان جنگ سے واپس لائے۔

ناصر الدین شکست کھا کر اشبیلیہ آیا اور ادھر مسیحیوں نے اندلس کے مفتوحہ شہروں میں قتل و غارت گری اور لوٹ مار کا بازار گرم کر دیا۔

اس جنگ نے اندلس میں اسلامی سلطنت کی جڑوں کو ہلا کر رکھ دیا اور سلطنت موحدین تیزی سے زوال کی جانب گامزن ہو گئی۔

جنگ العقاب میں شکست کھاکر ناصر الدین دل برداشتہ ہو گیا اور مراکش آنے کے کچھ عرصے بعد 610ھ میں اس کا انتقال ہو گیا۔

## مزید دیکھیے

* اندلس

* مملکت قشتالہ

زمرہ:1212ء کی سرگرمیاں
زمرہ:1212ء کے تنازعات
زمرہ:اراغون میں تیرہویں صدی
زمرہ:استرداد
زمرہ:الاندلس میں تیرہویں صدی
زمرہ:پرتگال میں تیرہویں صدی
زمرہ:تاریخ ہسپانیہ
زمرہ:قشتالہ میں تیرہویں صدی
زمرہ:موحدین
زمرہ:یورپ میں 1212ء
زمرہ:ہسپانیہ کی عسکری تاریخ
زمرہ:ہسپانیہ میں 1212ء
زمرہ:تیرہویں صدی کی صلیبی جنگیں
زمرہ:اندلسیہ میں معرکے
زمرہ:ویکی ڈیٹا سے مطابقت رکھنے والی مختصر تفصیل
زمرہ:609ھ
زمرہ:بنو نصر
زمرہ:صوبہ خائن
زمرہ:1210ء کی دہائی
ماہنامہ انوکھی کہانیاں

**ماہنامہ انوکھی کہانیاں** پاکستان، کراچی سے شائع ہونے والا بچوں کا ماہنامہ رسالہ ہے۔ اس کا پہلا شمارہ 1991ء میں منظر عام پر آیا۔ ابتدائی تین پرچوں کی ادارت میں مصطفے ہاشمی، رؤف اسلم آرائیں، شاہد علی سحر اور محبوب الٰہی مخمور شامل تھے۔ دسمبر 1991ء میں الٰہی بخش چشتی، نور محمد ہاشمی اور محبوب الٰہی مخمور کے ذمے آ گئی۔ الٰہی بخش چشتی نے رسالے کے انتظامی امور میں محبوب الٰہی مخمور کی مکمل رہنمائی کی اور رسالے کو جاری و ساری رکھا۔ رسالہ کچھ عرصہ مالی بحران کا شکار ہوا تو الٰہی بخش چشتی نے اپنی جانب سے مکمل تعاون جاری رکھا۔
پاکستان میں بچوں کے ادب میں طویل ترین قسط وار ناول آگ کا بیٹا اسی ماہنامہ میں شائع ہوا جسے نوشاد عادل نے تحریر کیا۔ 

## اعزازات
یونی سیف پاکستان اور بین الاقوامی اسلامی یونیورسٹی اسلام آباد (شعبہ بچوں کا ادب) کی جانب سے انوکھی کہانیاں نے چار مرتبہ بہترین رسالے کا اعزاز حاصل کیا۔ متعدد مصنفین نے شعبہ بچوں کے ادب کی ورکشاپوں میں شرکت کی۔
انوکھی کہانیاں نے کئی نئے بچوں کے ادیبوں کو روشناس کرایا ہے۔ انوکھی کہانیاں نے رسالے میں لکھنے والے گئی ادیبوں کی کتابیں اور مسودے نیشنل بک فاؤنڈیشن کو روانہ کیے، جن کو انعامات بھی جیتے۔
انوکھی کہانیاں کے مدیر محبوب الٰہی مخمور کو یہ اعزاز حاصل ہے کہ انھیں نیشنل بک فاﺅنڈیشن نے تین مرتبہ دس دس ہزار روپے اور تعریفی اسناد سے نوازا ہے۔ علاوہ ازیں محبوب الٰہی مخمور کے روانہ کردہ مسودے مسلسل تین سال منظور کیے اور انھیں حکومتی تعلیمی اداروں کے لیے خریدا۔

## لکھاری
انوکھی کہانیاں کے اعزازی لکھنے والوں میں پروفیسر ڈاکٹر مجیب ظفر انوار حمیدی، یاسمین حفیظ صاحبہ، ابن آس محمد، نوشاد عادل، محبوب الٰہی مخمور، ضیا احمد ضیا، انوار احمد، امان اللہ نیر شوکت، مرحوم پروفیسر محمد ظریف خان، مسعود احمد برکاتی و دیگر وقیع بچوں کے ادیب اور شاعر شامل رہے ہیں۔

## حوالہ جات

زمرہ:اردو زبان میں رسالے
زمرہ:پاکستان میں 1991ء کی تاسیسات
زمرہ:پاکستان سے شائع ہونے والے بچوں کے رسائل
زمرہ:پاکستانی رسائل و جرائد
زمرہ:پاکستانی ماہنامہ رسالے
زمرہ:کراچی میں ذرائع ابلاغ
زمرہ:1991ء سے شائع ہونے والے رسالے
المغرب العربی

thumbnail|المغرب بمطابق موجودہ تشریح

المغرب یا المغرب العربی ایک جغرافیائی اصطلاح ہے جسے عرب مصنفین افریقیہ کے اس علاقے کے لیے استعمال کرتے ہیں جسے بربرستان یا افریقہ کوچک (Africa Minor) کہتے ہیں اور جس میں طرابلس، تونس، الجزائر اور مراکش شامل ہیں۔ بعض اہل مشرق ہسپانیہ (اندلس)، پرتگال، صقلیہ اور مالٹا کو بھی المغرب میں شامل کرتے ہیں بعض مصنفین (ابن حوقل وغیرہ) نے مصر اور برقہ (مشرقی لیبیا) کو بھی المغرب میں شمار کیا ہے تاہم ابن خلدون کہتا ہے کہ المغرب کے لوگ مصر اور برقہ کو اپنے ملک کا حصہ شمار نہیں کرتے۔ المغرب کو عموماً تین حصوں میں تقسیم کیا گیا ہے : 
* افریقیہ (مغربی لیبیا اور تونس)
* المغرب الاوسط (الجزائر) اور 
* المغرب الاقصیٰ (المغرب) 

آج کل المغرب جغرافیائی لحاظ سے مراکش، الجزائر، تونس، لیبیا اور موریتانیا پر مشتمل ہے۔ چنانچہ 1989ء میں ان ملکوں پر مشتمل اتحاد المغرب العربی کا قیام عمل میں آیا تاہم عمومی طور پر اب المغرب سے مراد ملک مراکش ہے۔ 
## حوالہ جات

المغرب
زمرہ:افریقا کے خطے
زمرہ:جغرافیائی اصطلاحات
زمرہ:جغرافیہ شمالی افریقا
زمرہ:شمالی افریقا
زمرہ:تاریخی خطے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
ٹائٹان

دنیا کا سب سے درخت امریکا کے ریڈوڈ نیشنل پارک میں ہے یہ ریڈوڈ 379.1 فٹ اونچا ہے (مینار پاکستان 198.5 فٹ اور مجسمہ آزادی 305 فٹ بلند ہے)۔ اسے دو ماہرین فطرت کرس ایٹکن اور مائیکل ٹیلر نے دریافت کیا۔ اسے ٹائٹان کا نام دیا گیا۔ پہاڑی ڈھلوان پر ہونے کی وجہ سے یہ تیز ہواؤں سے بچا ہوا ہے۔ سیاحوں کا اس کے پاس آنا جانا اس کی زمین کو کمزور کر سکتا ہے۔ اس لیے اس کی جگہ خفیہ رکھی گئی ہے۔

تصاویر اور مزید معلومات کے لیے نیشنل جیوگرافک میگزين مارچ 2007ء۔

زمرہ:نباتیات
ٹھمری

** ٹھُمری** نیم کلاسیکی موسیقی کی ایک اہم اور مشہور صنف ہے جسے خیال کی طرح استھائی اور انترہ میں **کیوں** اور **تانوں** سے آراستہ کیا جاتا ہے۔ ٹھمری میں ارادے کہے جاتے ہیں تاکہ تاثر پیدا ہو۔ اس کے علاوہ راگ کی صحت کا خیال رکھنا ضروری نہیں اگرچہ اچھے گویّے اس کا مکمل خیال رکھتے ہیں۔

## تاریخ
ٹھمری نیم کلاسیکی موسیقی کی ایک بہت پرانی صنف ہے۔ ٹھمری کی بنیادیں محمد شاہ رنگیلے کے دور میں استوار ہوئیں لیکن عمارت اودھ کے نواب واجد علی شاہ کے دربار میں تعمیر ہوئی۔ ابتدا میں ٹھمری کے ساتھ ناچ کے بھاؤ عرض کرنا رواج ہوتا تھا، لیکن بعد میں اس قید کو ختم کر دیا گیا۔

## صنف
ٹھمری خصوصاً عورتو‎ں کی آوازوں کو مد نظر رکھتے ہوئے ایجاد ہوئی۔ یہ زنانی ٹھمری کو نا صرف ایک مخصوص شکل بلکہ ایک مخصوص مقصد بھی دیتی ہے۔ اس کے علاوہ ٹھمری میں گائے جانے والے موضوع عموماً جنس اور جنسی خیالات پر مبنی ہوتے ہیں۔

ٹھمری میں سروں کا پھیلاؤ اتنا نہیں ہوتا جتنا خیال میں نظر آتا ہے۔ اگرچہ خیال میں ہر قسم کی تان استعمال ہوتی ہے، ٹھمری میں صرف بول تان اور پھرت کی مختصر اجازت ہے اور تال کے ایک چکر سے زیادہ لمبی تان نہیں کہی جاتی۔

## حوالہ جات

کنور خالد محمود، عنایت الہی ٹک، **سرسنگیت**۔ الجدید، لاہور؛ المنار مارکیٹ، چوک انارکلی۔ 1969ء صفہ 98-99۔

زمرہ:ٹھمری
زمرہ:بر صغیر کی اصناف موسیقی
زمرہ:کلاسیکی موسیقی
زمرہ:موسیقی
زمرہ:ہندوستانی موسیقی
زمرہ:اصطلاحات ہندوستانی موسیقی
زمرہ:ویکی ڈیٹا سے مطابقت رکھنے والی مختصر تفصیل
جھمر

**جھمر** سرائیکی علاقے کا ایک شاندار رقص ہے جو شادیوں اور دیگر خوشیوں کے موقع پر دیکھا جاتا ہے۔ جھمر کا انداز منفرد اور حسین ہوتا ہے جو خوشیوں کے لمحات کو یادگار بنا دیتا ہے۔ جس شادی یا خوشی میں جھمر نہ ہو وہ بے مزہ لگتی ہے۔

جھمر کے وقت جسم کا ہر اعضاء حرکت میں ہوتا ہے، پاؤں اور ٹانگیں ایک ترتیب سے حرکت کرتے ہیں، سر اور گردن جسم کے ساتھ گردش میں ہوتے ہیں اور ساتھ ہی سانس کی آمد و رفت معمول سے بڑھ جاتی ہے۔ بڑے دلکش انداز میں جھومری رقص کرتے ہوئے لوگوں کے دلوں کو بہلاتے ہیں جس سے طبعیت کو قرار آ جاتا ہے۔ طاق اور ماہر جھومری جب شوق اور محبت میں ڈوب کر جھمر مارتے ہیں تو ان کی جھمر دیکھنے سے تعلق رکھتی ہے اور بے ساختہ جھومریوں کے ہاتھ چومنے کو دل کرتا ہے۔

دولہا کے آگے ڈھول کی تھاپ اور گھنگرو کی جھنکار پر جھمر نغمے کی شکل اختیار کر لیتی ہے اور یہ منظر بڑا ہی دلکش اور خوبصورت ہوتا ہے۔ خوشی کے وقت جھمر سے دل کو سکون ملتا ہے، دل مچل مچل جاتا ہے، اس وقت جھومری توجہ کا مرکز ہوتے ہیں ان کا مقصد بھی یہی ہوتا ہے کہ جھمر کا وہ انداز اپنایا جائے جسے دیکھنے والے عش عش کر اٹھیں۔

جھمر خوشی اور محبت کی نشانی ہے جو شادیوں اور خوشیوں میں خوشی کا احساس دوبالا کر دیتی ہے، جھمر ہمارے سرائیکی وسیب کی علامت ہے، جسے یہاں کے لوگ خاصی دلچسپی سے دیکھتے ہیں۔

جھمر سے دل کی گہرائیوں کی عکاسی ہوتی ہے۔ ایک قسم کی بے تابی ہوتی ہے جو خوشیوں کے موقع پر جھمر کی صورت میں سامنے آتی ہے۔
## بیرونی روابط
* پاکستانی

زمرہ:بھنگڑا (موسیقی)
زمرہ:پاکستان میں رقص
زمرہ:پنجاب کے لوک رقص
زمرہ:پنجابی الفاظ اور جملے
زمرہ:پنجابی ثقافت
زمرہ:رقص کی اقسام
زمرہ:ویکی ڈیٹا سے مختلف مختصر وضاحت
ریڈیو

[تصغیر|left=1.1|The [Alexandra Palace, here: mast of the ریڈیو نشریات]]
[تصغیر|left t=1.1|روایتی [ریڈیو وصول کنندہ کا ڈائل]]

**ریڈیو** وہ ٹیکنالوجی ہے جو ریڈیائی لہروں کا استعمال کرتے ہوئے معلومات، جیسے آواز وغیرہ، کو ایک جگہ سے دوسری جگہ منتقل کرتی ہے۔

بیسویں صدی کے ابتدائی دور میں ریڈیو ہی معلومات کا ایک مؤثر ذریعہ تھا۔ اس میں کئی سرکردہ سیاسی رہنما موقع بہ موقع تقاریر کرتے تھے۔ بھارت کی آزادی کے وقت ملک کے پہلے وزیر اعظم پنڈت جواہر لال نہرو نے قوم سے خطاب کر کے اپنی تقریر کی تھی جس میں انھوں نے یہ واضح کیا تھا کہ نصف شب جب ساری دنیا سو رہی ہو گی، بھارت اٹھ کر اپنی آزادی کا جشن منائے گا۔ چنانچہ یہی صورت حال 15 اگست 1947ء کے دن کی شروعات کی نصف شب میں دیکھا گیا تھا۔ حیدرآباد، دکن میں 17 ستمبر 1948ء کے دن بھارت کی فوج کا ایک آپریشن مکمل ہوا، جس کے بعد حیدرآباد کی نوابی ریاست کا بھارت میں انضمام ہو گیا۔ اس موقع پر بھی یہاں کے نظام میر عثمان علی خان نے اپنی ریاست کی ریڈیو خدمات کی مدد سے اس انضمام کا اعلان کیا اور اعلان کیا کہ ان کی ریاست کا بھارت میں الحاق غیر مشروظ، حتمی اور دائمی ہے۔ بر ضغیر کے نو جوانوں اور بزرگوں میں کرکٹ کی جنونی حد تک وابستگی کے پیچھے بھی ریڈیو کی کرکٹ کامنٹری کا بڑا ہاتھ رہا ہے۔ ایک دور میں لوگ کامنٹری کو بڑے شوق سے سنتے تھے۔ اس کے علاوہ خواتین فلمی نغمون اور مکالموں کے پروگرام بڑے شوق سے سنے جاتے تھے۔ پکوان، باغبانی، کاشت کاری وغیرہ بھی ریڈیو پر عام تھے اور سنے جاتے تھے۔ ریڈیو ڈرامے بھی لوگوں کی تفریح اور ان کے گہرے انہماک کا اہم ذریعہ تھے۔ ٹاک شوز کی بھی لوگ سماعت کرتے تھے جس میں مشاہیر کے انٹرویو ہوتے تھے اور کبھی کبھی کئی لوگ اپنے خیالوں کا تبادلہ کرتے تھے۔ مگر ریڈیو میں سب سے اہم پروگرام کی صنف خبریں تھی۔ ریڈیو کی ایک بڑی خوبی وقت کی مکمل پابندی تھی۔ لوگ ریڈیو پروگرام اس پر نشر وقت سے اپنی گھڑیوں کو ملا لیتے تھے۔ اس کے علاوہ ایک اور اہم بات جو ریڈیو میں آج بھی عام ہے، وہ یہ کہ ریڈیو شہری علاقوں سے زیادہ دیہی علاقوں میں زیادہ مقبول آج بھی ہے۔ شہری علاقوں میں موبائل فونوں اور اسمارٹ فون کے عام ہونے کے ساتھ ساتھ لوگ ریڈیو کے ایف ایم چینلوں کو زیادہ سننے لگے ہیں۔ جدید دور میں ریڈیو کی ایک اور خوبی بیرونی نشریات بھی ہیں۔ مثلًا چین میں بھارت کی ہندی زبان کی نشریات پہنچتی ہیں۔ مصر اپنے یہاں سے العربیۃ الرادیو نام سے عربی سیکھنے کے ریڈیو پروگرام دنیا کی کئی زبانوں میں نشر کرتا ہے۔

## مزید دیکھیے
* تحویر modulation
* ریڈیو نشریات
* ہارپ
* Outline of radio
* ریڈیو نشریات

## حوالہ جات

* بی بی سی اردو ریڈیو

## بیرونی روابط


زمرہ:اطالوی ایجادات
زمرہ:برطانوی ایجادات
زمرہ:ترویج اور ابلاغیات بازار کاری
زمرہ:ترویج اور ابلاغیات فروخت کاری
زمرہ:ترویج و ابلاغیات بازاریابی
زمرہ:تشہیر بلحاظ واسطہ
زمرہ:وسیطی اشکالبند
ریڈار

بائیں|تصغیر|250px|یہ ایک دور رس ریڈار ہے،جس کا مقصد فضاء میں موجود اشیاء کا پتا لگانا ہے۔
**مشعاحد** (radar)، ایک نظام جو برقناطیسی امواج استعمال کرتے ہوئے متحرک اور ساکن اجسام مثلاً ہوائیہ، بحرینہ اور گاڑیات وغیرہ کی حد، ارتفاع، سمت اور رفتار کی شناخت کرتا ہے۔
## طریقۂ کار
فضاء میں حرکت کرتی ہوئی کسی چیز کی رفتار اور سمت کا تعین کرنے کے لیے اِن موجوں یعنی برقی لہروں کو ایک خاص قسم کے مُحاس (Antenna) سے نشر (transmit) کیا جاتا ہے۔ یہ محاس یا اینٹینا نہ صرف ان لہروں کو دور دراز چیزوں پر مرکوز کر سکتا ہے بلکہ ان چیزوں سے ٹکرا کر واپس آنے والی لہروں کو وصول بھی کر سکتا ہے۔ واپس آنے والی لہریں بعید نُما جیسے پردے پر اُس شے کا ہیولہ مرتب کرتی ہیں۔ اس عمل سے یہ بھی معلوم پڑ جاتا ہے کہ ریر معائنہ شے کس سمت میں، کتنے فاصلے پر اور کس رفتار سے حرکت کر رہی ہے۔ دشمنوں کے جہازوں کا سراغ لگانے ان کی نقل و حمل کو بھانپنے کے لیے ریڈار استعمال کیے جاتے ہیں۔ عام طور پر مُحاس گردش کرنے والا یا افقی انداز میں جھولنے والا ہوتا ہے۔ اس کی یہ حرکت پورے اُفق کی نگرانی کر سکتی ہے۔
## مزید دیکھیے
* مقاحد
* مشعہ امواج
* مشعہ
* وصولہ (مشعہ)

## حوالہ جات

زمرہ:ریڈار
زمرہ:اوائل کلمات
زمرہ:برطانوی ایجادات
زمرہ:پیمائشی آلات
زمرہ:جہازرانی سامان
زمرہ:خردموجی طرزیات
زمرہ:دوسری جنگ عظیم کے دوران میں سائنس و ٹیکنالوجی
زمرہ:ریڈیو
زمرہ:طیاروں کے ادوات
زمرہ:طیر برقیات
زمرہ:ایئر ٹریفک کنٹرول
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:ریڈیو اسٹیشن اور سسٹمز آئی ٹی یو
زمرہ:ہدف بندی (جنگ)
زمرہ:1934ء
زمرہ:1930ء کی دہائی میں سائنس
زمرہ:مقلوب مستوی
بوں کاپ، بیڈ کاپ

**بوں کاپ، بیڈ کاپ** ایک 2006ء کی کنیڈین فلم ہے جودونوں انگریزی اور فرانسیسی زبانوں میں تیار کی گئی ہے۔ بوں کاپ، بیڈ کاپ میں ایک انگریزی کنیڈین اور ایک فرانسیسی کنیڈین پولیس افسر اپنے ذاتی اور ثقافتی تنازعات و تعصبات کو مسترد کرتے ہو‎ئے ایک موت کے مقدمہ کو سلجھاتے ہیں۔

## مقبولیت
اس فلم کی ہیرت انگیز بات یہ ہے کہ، اگرچہ یہ کینیڈا کی مشہور ترین فلموں میں شامل ہے، اس کی زیادہ تر مقبولیت صرف کیبیک یغنی فرانسیسی کینیڈا میں ہے۔ کئی فرانسیسی کینیڈین فلمی اداکاروں کے لیے یہ بات نہایت افسوس ناک ہے، کیونکہ یہ انگریز کینیڈین معاشرے میں کیبیک کی ثقافت سے دلچسپی کی قلت واضع کرتی ہے۔

## انعامات
بوں کاپ، بیڈ کاپ 2007ء کے جینی اوارڈز میں 10 انعامات کے لئئے منتخب ہوا، جس میں سے اس نے 2 جیتے:
1۔ بہترین فلم
2۔ بہترین آواز

## نعرہ
اس فلم میں کئی جملے دلچسپ اور یادگار ہیں، دونوں انگریزی اور فرانسیسی میں۔ لیکن فلم کا اصلی نعرہ، جو بوں کاپ، بیڈ کاپ کا ایک اچھا مفہوم پیش کرتی ہے، وہ انگریزی میں درج ذیل ہے:
*Shoot First, Translate Later*

## بیرونی روابط
* Northern Stars: ''Bon Cop, Bad Cop''
* cinoche.com: ''Bon Cop, Bad Cop''
* PulpMovies: ''Bon Cop, Bad Cop''
* Co-writer Alex Epstein

زمرہ:2006ء کی فلمیں
زمرہ:انگریزی زبان کی فلمیں
زمرہ:فرانسیسی زبان کی فلمیں
زمرہ:کینیڈا
زمرہ:کینیڈین ایکشن فلمیں
زمرہ:کینیڈین جرم فلمیں
زمرہ:کینیڈین فلمیں
زمرہ:کینیڈین مزاحیہ فلمیں
زمرہ:ٹورانٹو میں سیٹ فلمیں
زمرہ:ویکی ڈیٹا سے مختلف مختصر وضاحت
زمرہ:انگریزی زبان کی کینیڈین فلمیں
زمرہ:کینیڈین کثیر لسانی فلمیں
زمرہ:مانٹریال میں سیٹ فلمیں
زمرہ:دوستوں کی فلمیں
زمرہ:کینیڈا میں سیٹ فلمیں
زمرہ:جرم فلمیں
زمرہ:ایکشن فلمیں
زمرہ:مزاحیہ فلمیں
بھیرویں

بھیروں ایک ٹاٹھ اور اس کے قائم راگ کا نام ہے۔ بھیروں صبح کے وقت گائی جاتی ہے۔

## تشکیل راگ
بھیروں ایک سمپورن راگ ہے۔ اس میں مدحم شدھ اور باقی سر کومل استعمال ہوتے ہیں؛ اس کا وادی سر پنچم ہے اور سموادی کھرج ہے۔ بعض لوگ مرہم کو وادی اور کھرج کو مانتے ہیں لیکن اس طرح سندھی بھیروں کا رنگ پیدا ہوتا ہے۔ بھیروں میں شدھ رکھب جھی استعمال کیا جاتا ہے۔ اچھے فنکار تیور مدھم کے علاوہ باقی تمام سروں کا کّن دیتے ہیں لیکن اس میں فنی مہارت کی ضرورت ہے ورنہ ایک عامی کن دیتے دیتے راگ کی شکل بگاڑ دیتا ہے۔

## تاثر
بھیرویں کا تاثر اس حسین عورت کے جذبات ہیں جو آرزوؤں کا دامن بچھائے رات بھر اپنے محبوب کی راہ دیکھتی رہی ہو اور صبح دم یاس اور نا امیدی کے احساسات کے ساتھ ہاتھ میں پھولوں کا ہار لیے اور دبی دبی آواز سے سسکاری بھرتی ہوئی آرتی چڑھا رہی ہو۔

## آروہی امروہی
**آروہی**: سا رے گا ما پا دھا نی سا
**امروہی**: سا نی دھا پا ما گا رے سا

## استعمال
محسن نقوی مرحوم کی غزل "یہ دل یہ پاگل دل میرا"، جس کو غلام علی نے گایا ہے، راگ بھیرویں کا تاثر دیتا ہے:

یہ دل یہ پاگل دل میرا، کیوں بجھ گیا آوارگی
اس دشت میں اک شہر تھا، وہ کیا ہوا آوارگی



## حوالہ جات
* کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 95-97۔

زمرہ:ہندوستانی راگ
اسقاط (حمل)

[تصغیر|150px|بائیں|ایک اسقاط شدہ انسانی [حمیل|حمیل (fetus) جو کیمیائی طریقے پر محفوظ کیا جاچکا ہے۔ (حمیل عموما نو ہفتہ کے بعد سے پیدا ہونے تک ماں کے پیٹ میں موجود بچے کو کہا جاتا ہے)۔]]
اسقاط حمل سے مراد ایک ایسا عمل ہے جس کے دوران میں رحم مادر میں موجود بچہ (جو جنین یا حمیل (fetus) کے مراحل میں ہو سکتا ہے) رحم سے خارج ہوجاتا ہے۔ یہ عمل بچے کی موت کا باعث بنتا ہے ( یا پھر خود بچے کی موت کے باعث بھی ہو سکتا ہے)۔ اس کا مکمل طبی نام اسقاط حمل ہے کیونکہ اسقاط کا لفظ دیگر مفہوم میں بھی ادا کیا جاتا ہے۔ اسقاط کا عمل ازخود یعنی قدرتی طور پر مائل بھی ہو سکتا ہے اور یا پھر انسانی مداخلت کا پیدا کردہ بھی، اسی بنیاد پر اس کو دو اہم اقسام میں تقسیم کیا جا سکتا ہے۔ 
1- مختاری اسقاط (spontaneous abortion) ---- یعنی خود بخود (کسی بھی طبی وجہ سے ) ہوجانے والا اسقاط۔ اس کو  گرنا  (miscarriage) بھی کہا جاتا ہے 
2- مائلی اسقاط (induced abortion) ---- یعنی انسان کی مداخلت سے اور جراحی یا کیمیائی طریقوں کے ذریعہ مائل کیا جانے والا اسقاط

## طبی تعریف
قیام حمل (conception) کے نتیجے میں رحم کے اندر بننے والے حصیلہ یا (product) یعنی بچے کا (جو جنین (embryo) یا ناقابل حیات (nonviable) حمیل (fetus) کے مراحل میں ہو سکتا ہے) قبل از وقت خارج ہوجانا یا نکل جانا اسقاط کہلاتا ہے۔
## آسان بیان
طبیعی اور اوسطا ایک حمل کی مدت 38 (اگر پچھلے حیض یا ماہواری کے روز اول سے گنا جائے تو 40) ہفتے ہوتی ہے اور اس کے مکمل ہونے پر بچہ ماں کے پیٹ یا رحم سے باہر آجاتا ہے۔ اگر کسی بھی (طبیعی یا غیر طبیعی) وجہ سے بچہ قبل از وقت (premature) حمل کی مدت کے 28 ویں ہفتے سے پہلے باہر آجائے یا پیدا ہو جائے تو ایسی صورت میں اس کا زندہ رہنا ممکن نہیں ہوتا اور اسی صورت حال یا بچے کے قبل از وقت نکل کر ضائع ہوجانے کو ہی اسقاط یا حمل کا گر جانا کہا جاتا ہے۔

## مزید دیکھیے
* اسقاط حمل قانون
* جنینیات (Embryology)
* لاقحہ (Zygote)
* جنین (Embryo)
* حمیل (Fetus)

زمرہ:اخلاقیات کے بنیادی معاملات
زمرہ:اسقاط حمل
زمرہ:انسانی تولید
زمرہ:خصوبت
زمرہ:صنفی مطالعات
زمرہ:نسوانیات
زمرہ:طب تولید
زمرہ:آر ٹی ٹی
زمرہ:ویکی ڈیٹا سے مختلف مختصر وضاحت
1999ء

## جنوری
* 1 جنوری - یورپی یونین کے کئی ممالک میں نیا سکہ "یورو" آج سے نافذ ہو گیا۔

## فروری
* 7 فروری 1999ء کو اردن کے شاہ حسین بن طلال کو موت کینسر کی وجہ ہو گئی اور انگریز بیوی کے بطن سے پیدا بیٹے عبد اللہ دوم کو اس کے بعد ولی عہد بنا دیا گیا۔
* 27 فروری - الوسیگون اوباسانجو 1983 کے بعد نائیجیریا کے پہلے منتخب صدر بن گئے۔

## مارچ
* 12 مارچ - ہنگری، پولینڈ اور چیک جمہوریہ نیٹو کے رکن ممالک بن گئے۔
* 20 مارچ - سربوں نے کوسووو کے خلاف چڑھائی کر دی۔
* 21 مارچ - برٹرنڈ پکارڈ اور برائن جونز دنیا کے سب سے پہلے لوگ بنے جنھوں نے ایک گرم ہوا کے بلون میں رکے بغیر دنیا کا چکر لگایا۔
* 23 مارچ - مسلح افراد کے حملے میں پیراگوائے کے نائب صدر لوئی ماریا ارگانا جاں بحق ہو گئے۔
* 24 مارچ - یوگوسلاویہ کے امن معاہدے کو منظور نہ کرنے کے نتیجے میں نیٹو نے یوغوسلاویا کے خلاف فضائی حملے شروع کر دیے۔

## مئی

## جون == کرکٹ ورلڈ کپ 16 جون کو ہوا جس میں پاکستان کو آسٹریلیا نے فانیل میں شکست دی

## اموات


زمرہ:سال
زمرہ:کامنز زمرہ جس کا ربط ویکی ڈیٹا پر ہے